Suurin vaikutus työntekijälle on itse työn tekemisellä avoimen työmarkkinan tehtävässä Työkanavassa. Työkanava kehittää palkkaamiensa osatyökykyisten henkilöiden valmiuksia ja osaamista niin, että heidän valmiutensa työskennellä yhtiössä vahvistuvat. Tätä laajempi osaamisen kehittäminen on tarkoitus toteuttaa hyödyntämällä ensisijaisesti olemassa olevia työvoimapalveluja, Kelan tai sosiaalihuollon palveluja. Esimerkkejä näistä palveluista ovat työhönvalmentajan tai työkykykoordinaattorin antama tuki.